Blaze7451/Wiki-th-20250601 huggingface dataset:
พรรคปวงชนชาวไทย

อาจหมายถึง- พรรคปวงชนชาวไทย (พ.ศ. 2525) ที่ก่อตั้งในปี พ.ศ. 2525 และเปลี่ยนชื่อเป็น พรรคชาติพัฒนา ในปี พ.ศ. 2535- พรรคปวงชนชาวไทย (พ.ศ. 2552) มีนายเดชชาติ รัตนวรชาติ เป็นหัวหน้าพรรค
หมวดหมู่:พรรคชาติพัฒนา (พ.ศ. 2535)

หมายถึงสมาชิก พรรคปวงชนชาวไทย ที่ก่อตั้งในปี พ.ศ. 2525 และเปลี่ยนชื่อมาเป็นพรรคชาติพัฒนา ในปี พ.ศ. 2535 และยุบพรรคไปรวมกับพรรคไทยรักไทย
ชาติพัฒนา
หมวดหมู่:พรรคการเมืองไทยที่ก่อตั้งเมื่อ พ.ศ. 2535
ดาบ ฌวน

ดาบ ฌวน (ដាប ឈួន) (Dap Chhuon) หรือนายดาบ ชวน เข็มเพชร (ឈួន ម្ជុលពេជ្រ; ฌวน มชุลเป็ช) เป็นนักการเมืองชาตินิยมฝ่ายขวาชาวกัมพูชา ผู้นำกองกำลังใต้ดินและผู้นำท้องถิ่น ดาบชวนเกิดที่จังหวัดเสียมราฐเมื่อ พ.ศ. 2455 แต่ไปเติบโตที่จังหวัดไพรแวง 
คำว่า ดาบ หรือ นายดาบ ในที่นี้เป็นชื่อยศนายทหารบกชั้นประทวน ลำดับสูงกว่าจ่านายสิบ แต่ต่ำกว่านายร้อยตรี
ดาบฌวนได้เข้าร่วมกับกองทัพฝรั่งเศส ต่อมาเมื่อเกิดกรณีพิพาทอินโดจีนฝรั่งเศส ดาบฌวนเข้ากับฝ่ายไทยและได้รับการสนับสนุนจากไทยให้เข้าร่วมองค์กรต่อต้านฝรั่งเศสในเสียมราฐ ในเดือนสิงหาคม พ.ศ. 2489 กลุ่มต่อต้านนำโดยดาบฌวน พระนโรดม จันทรังสี และเซิง งอกมิญเข้าโจมตีหน่วยทหารฝรั่งเศสในเสียมราฐเป็นเวลาหลายวัน ต่อมา ดาบฌวนได้เป็นหัวหน้าคณะกรรมการปลดปล่อยประชาชนเขมร ซึ่งเป็นกลุ่มที่รวมเขมรอิสระจากหลายพื้นที่เข้าไว้ด้วยกัน ต่อมา ปลายปี พ.ศ. 2492 ดาบฌวนและกลุ่มของเขาตัดสินใจกลับไปเข้าร่วมกับฝ่ายฝรั่งเศส ทำให้เขาได้เข้าควบคุมกองทหารทางภาคเหนือของกัมพูชา และได้บังคับบัญชากองทหารผสม ฝรั่งเศส-เขมร 
ใน พ.ศ. 2497 เมื่อกัมพูชาได้รับเอกราชจากฝรั่งเศส ดาบฌวนได้เข้าร่วมรัฐบาลกับพระนโรดม สีหนุ ตั้งแต่เดือนตุลาคม พ.ศ. 2497 จนถึงการเลือกตั้ง พ.ศ. 2498 ดาบฌวนได้จัดตั้งพันธมิตรทางการเมืองระหว่างพรรคการเมืองของเขาคือ พรรคชัยชนะตะวันออกเฉียงเหนือและพรรคเล็กอื่น ๆ อีกหลายพรรค รวมทั้งพรรคเขมรใหม่ของลน นล และเรียกกลุ่มของตนเองว่าพันธมิตรฝ่ายขวา  กลุ่มพันธมิตรได้เข้าร่วมกับพรรคสังคมราษฎร์นิยมของพระนโรดม สีหนุ จนได้เป็นรัฐมนตรีว่าการกระทรวงมหาดไทย และเป็นผู้ว่าราชการจังหวัดเสียมราฐ และเริ่มต่อสู้กับเวียดมิญ การที่เขาต่อต้านคอมมิวนิสต์ทำให้โรเบิร์ต แมกคลินทอก เอกอัครราชทูตสหรัฐในกัมพูชาระหว่าง พ.ศ. 2497 – 2499 แนะนำให้เข้ามาแทนที่พระนโรดม สีหนุ  การที่เขาไม่เห็นด้วยกับพระนโรดม สีหนุ เกี่ยวกับนโยบายต่อต้านคอมมิวนิสต์ในจีน ทำให้เขาพ้นจากตำแหน่งรัฐมนตรีใน พ.ศ. 2500 และออกจากระบอบสังคมของพระนโรดม สีหนุ 
ใน พ.ศ. 2502 ดาบฌวนถูกกล่าวหาว่าเข้าร่วมในแผนบางกอกทำให้เขาถูกจับและถูกประหารชีวิต นอกจากนั้นพี่น้องของเขา เข็ม สเร็ยที่มีความใกล้ชิดทางการเมืองกับเขามาก เข็ม เพ็ญ ที่เป็นผู้ช่วยและซลัต เพียวที่ทำงานในสถานทูตที่เสียมราฐถูกประหารชีวิตไปด้วยในคดีที่ดาบฌวนเกี่ยวข้องกับแผนบางกอก

**อ้างอิง**
หมวดหมู่:นักการเมืองกัมพูชา
หมวดหมู่:บุคคลจากจังหวัดเสียมราฐ
หมวดหมู่:บุคคลจากจังหวัดไพรแวง
หมวดหมู่:รัฐบริติชโคลัมเบีย

หมวดหมู่:รัฐและดินแดนของประเทศแคนาดา
หมวดหมู่:แปซิฟิกนอร์ทเวสต์
หมวดหมู่:ภาคตะวันตกของแคนาดา
หมวดหมู่:นอร์ทเวสต์เทร์ริทอรีส์

หมวดหมู่:ภูมิภาคในอาร์กติก
หมวดหมู่:รัฐและดินแดนของประเทศแคนาดา
หมวดหมู่:ภาคเหนือของแคนาดา
หมวดหมู่:รัฐนิวฟันด์แลนด์และแลบราดอร์

หมวดหมู่:รัฐและดินแดนของประเทศแคนาดา
หมวดหมู่:ภาคตะวันออกของแคนาดา
หมวดหมู่:ชายฝั่งแอตแลนติกของแคนาดา
หมวดหมู่:รัฐนิวบรันสวิก

หมวดหมู่:รัฐและดินแดนของประเทศแคนาดา
หมวดหมู่:ภาคตะวันออกของแคนาดา
หมวดหมู่:ชายฝั่งแอตแลนติกของแคนาดา
หมวดหมู่:มาริไทม์
น
หมวดหมู่:รัฐโนวาสโกเชีย

หมวดหมู่:รัฐและดินแดนของประเทศแคนาดา
หมวดหมู่:ภาคตะวันออกของแคนาดา
หมวดหมู่:ชายฝั่งแอตแลนติกของแคนาดา
หมวดหมู่:มาริไทม์
หมวดหมู่:ภาคเหนือของแคนาดา

หมวดหมู่:ภูมิภาคของประเทศแคนาดา
หมวดหมู่:ภูมิศาสตร์แคนาดา
หมวดหมู่:ภูมิภาคในอาร์กติก
หมวดหมู่:มาริไทม์

หมวดหมู่:ภูมิภาคของประเทศแคนาดา
หมวดหมู่:ภาคตะวันออกของแคนาดา
หมวดหมู่:ชายฝั่งแอตแลนติกของแคนาดา
ลิงจมูกเชิด

ลิงจมูกเชิด หรือ ค่างจมูกเชิด (snub-nosed monkey; 金丝猴) เป็นสกุลของสัตว์เลี้ยงลูกด้วยนมสกุลหนึ่ง ในอันดับวานร (Primates) ในวงศ์ลิงโลกเก่า (Cercopithecidae) ใช้ชื่อสกุลว่า Rhinopithecus
จัดเป็นค่าง (Colobinae) สกุลหนึ่ง กระจายพันธุ์ในป่าทึบบนภูเขาสูงกว่าระดับน้ำทะเลหลายพันเมตร ในแถบตอนเหนือของมณฑลยูนนาน ประเทศจีน จนถึงตอนล่างของจีนที่ติดต่อกับพรมแดนประเทศอื่น ๆ เช่น รัฐกะชีนของพม่า, เวียดนาม เป็นต้น
ลิงจมูกเชิดมีลักษณะเด่นโดยทั่วไป คือ ไม่มีกระดูกดั้งจมูก และรูจมูกเชิดขึ้นด้านบน อันเป็นที่มาของชื่อเรียก จัดเป็นลิงที่มีขนาดใหญ่พอสมควร เพราะโตเต็มที่ อาจมีขนาดใหญ่ได้ถึง 51–83 เซนติเมตร ความยาวหาง 55–97 เซนติเมตร ตัวผู้และตัวเมียมีลักษณะคล้ายคลึงกันมาก แต่ตัวผู้จะมีขนาดใหญ่กว่ากันถึงครึ่งเท่าตัว มีพฤติกรรมอาศัยอยู่รวมกันเป็นฝูงใหญ่ กินใบไม้และดอกไม้ต่าง ๆ เป็นอาหาร โดยสามารถที่จะกินพืชชนิดต่าง ๆ ได้ถึง 60 ชนิด
ลูกลิงขนาดเล็กจะมีสีขนที่อ่อนไม่เหมือนตัวเต็มวัย โดยจะอาศัยอยู่กับแม่จนกว่าจะโต เมื่ออายุได้ราว 6–7 ปี มีระยะเวลาการตั้งท้องนาน 200 วัน ออกลูกครั้งละ 1 ตัว ในช่วงฤดูใบไม้ผลิเท่านั้น
ปัจจุบัน พบทั้งหมด 5 ชนิด โดยชนิดที่พบล่าสุดพบในประเทศพม่า ทุกชนิดเป็นสัตว์ที่อยู่ในสภาพใกล้สูญพันธุ์และใกล้สูญพันธุ์อย่างวิกฤต โดยเฉพาะชนิดที่พบในประเทศจีน มีจำนวนประชากรในธรรมชาติไม่เกิน 2,000 ตัว

**ชนิด**
Rhinopithecus roxellana
*Rhinopithecus bieti
*Rhinopithecus brelichi
*Rhinopithecus avunculus – ค่างจมูกเชิดตังเกี๋ย
*Rhinopithecus strykeri – ลิงจมูกเชิดพม่า

**อ้างอิง**

**แหล่งข้อมูลอื่น**
http://www.rhinopithecus.net/ date=2013-08-23 
หมวดหมู่:ค่าง
ไมเคิล ไมเยอส์

ไมเคิล ไมเยอส์ (Michael Myers) เป็นตัวละครในภาพยนตร์เรื่อง Halloween เขียนบทและกำกับโดย "จอห์น คาร์เพนเตอร์" ผู้กำกับที่คลั่งไคล้ภาพยนตร์สยองขวัญมาก เนื้อเรื่อง คือ
ไมเคิล ไมเยอส์ ฆาตกรโรคจิตที่เคยก่อคดีฆ่าพี่สาวตนเองแล้วก็ถูกจับเข้าโรงพยาบาลจิตเวช แล้วหลายสิบปีต่อมา ไมเคิลก็หนีออกจากโรงพยาบาลเพื่อกลับไปยังแฮดดอนฟิลด์ อิลลินอยส์ จุดหมายก็เพื่อฆ่า และเป้าหมายก็คือ ลอรี่ สโตรด (Jamie Lee Curtis) พี่เลี้ยงเด็กสาว หรือ น้องของไมเคิล ที่ต้องมารับมือกับฆาตกรโหดแบบไม่ทันตั้งตัว
ขณะเดียวกันนั่นเอง หมอแซม ลูมิส (Donald Pleasence) จิตแพทย์ผู้ที่ติดตามดูแลอาการของไมเคิลมาตลอดและเชื่อมั่นว่าไมเคิลยังไงก็รักษาไม่หาย เลยต้องรีบเดินทางไปขัดขวางการฆาตกรรมของไมเคิลในครั้งนี้

**ดูเพิ่ม**
 เจสัน วอร์ฮีส์ (Jason Voorhees)- นอร์แมน เบตส์ (Norman Bates)- ฮันนิบาล เล็กเตอร์ (Hannibal Lecter)- เลทเธอร์เฟซ (Leatherface)- เฟรดดี้ ครูเกอร์ (Freddy Krueger)- อแมนด้า ยัง (Amanda Young)- โกสต์เฟซ (Ghostface)- ชัคกี้ (Chucky)- พินเฮด (Pinhead)

**อ้างอิง**
หมวดหมู่:ตัวละครที่เป็นฆาตกรต่อเนื่อง
หมวดหมู่:ตัวละครภาพยนตร์สยองขวัญ
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครที่เป็นนักโทษ
การจับปลาของนกกาน้ำ

ไฟล์:Dali-cormoran-pesca-v01.mpg.ogg|thumb|250px|คลิปวิดีโอการจับปลาของนกกาน้ำที่ทะเลสาบเอ๋อร์ไห่
ไฟล์:Kisokaido54 Godo.jpg|thumb|250px|ภาพวาดโบราณของญี่ปุ่น แสดงถึง เทศกาลอุไก
การจับปลาของนกกาน้ำ (Cormorant fishing) เป็นการประมงแบบพื้นบ้านประเภทหนึ่ง นิยมทั้งในเอเชียตะวันออกและยุโรป ด้วยการใช้นกกาน้ำ ซึ่งเป็นนกที่เชียวชาญในการว่ายน้ำและดำน้ำจับปลาด้วยปาก ด้วยความที่มีจะงอยปากยาวแหลมและพังผืดที่เท้าเชื่อมติดกันเหมือนเป็ด โดยนกกาน้ำหลายชนิดสามารถเลี้ยงให้เชื่องได้ บางตัวอาจจะถือกำเนิดมาในคอกเลี้ยงของมนุษย์
การจับปลาด้วยวิธีการแบบนี้ เริ่มที่ภูมิภาคเอเชียตะวันออกเป็นระยะเวลานานกว่า 1,500 ปี มาแล้ว ในจีนและญี่ปุ่น โดยชาวประมงจะพายเรือออกไปพร้อมด้วยฝูงนกกาน้ำ จากนั้นจะปล่อยให้นกลงไปในน้ำ และใช้ไม้พายตีน้ำเพื่อให้นกตื่นตัวและดำลงไป ทั้งนี้จะต้องใช้เชือกผูกคอนกด้วยเพื่อมิให้นกกลืนปลาลงไป แต่เมื่อนกตัวใดหาปลาได้ ชาวประมงจะแบ่งชิ้นปลาให้แก่นกเป็นรางวัล
ปัจจุบัน วิธีการประมงแบบนี้ได้ลดน้อยลงไปตามกาลเวลา แต่ในญี่ปุ่นยังคงมีการอนุรักษ์ประเพณีนี้อยู่ ที่เมืองเซะกิ จังหวัดกิฟุ มีประเพณีการจับปลาอะยุ ที่แม่น้ำนะงะระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า "เทศกาลอุไก" (鵜飼) โดยผู้ที่จับปลาจะเรียกว่า "อุโช" (鵜匠) จะมีในระหว่างวันที่ 11 พฤษภาคม-15 ตุลาคม ของทุกปี ซึ่งถือเป็นประเพณีใหญ่มีการเฉลิมฉลองด้วยพลุและดอกไม้ไฟ
ที่จีน ที่ทะเลสาบเอ๋อร์ไห่ ในมณฑลยูนนาน ยังคงอนุรักษ์การจับปลาด้วยนกกาน้ำอยู่ โดยถือเป็นไฮไลต์การท่องเที่ยวที่สำคัญประการหนึ่งของทะสาบแห่งนี้
ในยุโรป ที่ประเทศอังกฤษ พระเจ้าเจมส์ที่ 1 แห่งอังกฤษ โปรดการเลี้ยงนกกาน้ำให้จับปลามาก ถึงขนาดสร้างบ่อน้ำขนาดใหญ่เพื่อให้นกกาน้ำได้จับปลา ในบริเวณที่ปัจจจุบันเป็นที่สถานที่ตั้งรัฐสภาอังกฤษ

**อ้างอิง**
หมวดหมู่:การประมง
หมวดหมู่:นกกาน้ำ
สติกซ์ (ดาวบริวาร)

สติกซ์ (Styx) เดิมชื่อ S/2012 (134340) 1^ หรือ P5 เป็นดาวบริวารขนาดเล็กของดาวพลูโต ประกาศการค้นพบเมื่อวันที่ 11 กรกฎาคม พ.ศ. 2555 นับเป็นดวงจันทร์ดวงที่ 5 ของดาวพลูโตเท่าที่มีการค้นพบจนถึงปัจจุบัน ถัดจากการค้นพบดวงจันทร์ดวงที่สี่ของดาวพลูโต (ชื่อว่า เคอร์เบอรอส) ประมาณหนึ่งปี โดยดวงจันทร์ดวงนี้ถูกตรวจพบจากชุดภาพถ่ายจำนวน 9 ชุดจากกล้องถ่ายภาพสนามกว้าง 3 ซึ่งเป็นส่วนหนึ่งของกล้องโทรทรรศน์อวกาศฮับเบิล ภาพทั้ง 9 ชุดดังกล่าว ถ่ายในเดือนมิถุนายน วันที่ 26 27 29 และเดือนกรกฎาคม วันที่ 7 และ 9 พ.ศ. 2555
ดวงจันทร์ดวงนี้คาดว่ามีรูปทรงบิดเบี้ยว เส้นผ่านศูนย์กลางระหว่าง 10–24 กิโลเมตร ซึ่งค่าประมาณนี้ได้จากการหาความส่องสว่างปรากฏ และค่าสัมประสิทธิ์การสะท้อนแสงของดาว (albedo) ที่มีค่าประมาณ 0.35 และ 0.04 จากขอบด้านบนและขอบด้านล่างของดาวตามลำดับ ดวงจันทร์ดวงนี้เคลื่อนที่รอบดาวพลูโตโดยมีเส้นผ่านศูนย์กลางวงโคจรประมาณ 58,000 ไมล์ อยู่ห่างจากดาวพลูโตประมาณ 26,000 ไมล์ (42,000 กิโลเมตร) ซึ่งระยะทางนี้ทำให้สติกซ์มีวงโคจรอยู่ระหว่างคารอนและนิกซ์ และยังมีระนาบวงโคจรใกล้เคียงกับดวงจันทร์ดวงอื่น ๆ ของดาวพลูโต มีการสันนิษฐานว่าดวงจันทร์ของดาวพลูโตอาจเกิดจากการชนกันของวัตถุในแถบไคเปอร์กับดาวพลูโตในอดีต
โครงการสำรวจที่นำไปสู่การค้นพบดวงจันทร์ดวงนี้ เป็นหนึ่งในแผนเตรียมการไปถึงดาวพลูโตของยานอวกาศนิวฮอไรซันส์ ซึ่งขณะนี้กำลังอยู่ระหว่างการเดินทาง จากการค้นพบดวงจันทร์ที่มีขนาดเล็กดวงใหม่นี้ทำให้ทีมงานตระหนักถึงความเสี่ยงต่อการพุ่งชนยานอวกาศของเทห์ฟ้าต่าง ๆ โดยเฉพาะวัตถุที่มีขนาดเล็กยากต่อการตรวจจับ
ชื่อของดวงจันทร์ สติกซ์ (Styx) ตั้งตามชื่อเทพีแห่งแม่น้ำและชื่อของแม่น้ำในยมโลกตามเทพปกรณัมกรีก ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง เคอร์เบอรอส (Kerberos) ซึ่งเดิมชื่อ S/2011 (134340) 1 หรือ P4

**เชิงอรรถ**
ก. ^ 134340 เป็นตัวเลขที่หมายถึงดาวพลูโต กำหนดโดย ศูนย์ดาวเคราะห์ขนาดเล็ก (Minor Planet Center) ซึ่งกำหนดขึ้นหลังจากดาวพลูโตถูกถอดสภาพจากการเป็นดาวเคราะห์เมื่อปี พ.ศ. 2549 ส่วนชื่อ "เอส/2012 พี 1" ใช้เมื่อดาวพลูโตมีสถานะเป็นดาวเคราะห์

**อ้างอิง**

**แหล่งข้อมูลอื่น**
  Showalter, Mark.  Hubble Discovers a Fifth Moon Orbiting Pluto – แถลงการณ์การค้นพบดวงจันทร์ดวงที่ห้าของดาวพลูโต โดย Hubble Press Release.
หมวดหมู่:ดาวบริวารของดาวพลูโต
หมวดหมู่:วัตถุทางดาราศาสตร์ที่ค้นพบในปี พ.ศ. 2555
วัดสุปัฏนารามวรวิหาร

วัดสุปัฏนารามวรวิหาร หรือที่ประชาชนทั่วไปเรียกว่า วัดสุปัฏน์ เป็นพระอารามหลวงชั้นตรี ชนิดวรวิหาร เป็นวัดธรรมยุติกนิกายแห่งแรกของภาคตะวันออกเฉียงเหนือและจังหวัดอุบลราชธานี โดยได้รับพระราชทานนามวัดจากพระบาทสมเด็จพระจอมเกล้าเจ้าอยู่หัวปัจจุบันพระวิบูลธรรมาภรณ์ (ชาย ชาคโร) ดำรงตำแหน่งเป็นเจ้าอาวาส

**พื้นที่**
วัดสุปัฏนาราม ตั้งอยู่เลขที่ 1 ตำบลในเมืองอำเภอเมืองอุบลราชธานี จังหวัดอุบลราชธานี มีเนื้อที่ 21 ไร่ 3 งาน 10 ตารางวา โฉนดเลขที่ 1949 ทิศเหนือติดถนนหลวง ทิศใต้ติดแม่น้ำมูล ทิศตะวันออกติดโรงพยาบาลโรคปอด และทิศใต้ติดประปา

**ประวัติ**
พระบาทสมเด็จพระจอมเกล้าเจ้าอยู่หัวโปรดฯ ให้พระพรหมราชวงศา (กุทอง สุวรรณกูฏ) สร้างวัดสุปัฏนารามขึ้นสำหรับคณะสงฆ์ธรรมยุติกนิกาย เริ่มแรกมีเนื้อที่กว้าง 3 เส้นเศษ ยาว 5 เส้นเศษ ผูกพัทธสีมาเมื่อวันที่ 12 เมษายน พ.ศ. 2479 และยกสถานะเป็นพระอารามหลวงชั้นตรี ชนิดวรวิหาร ตั้งแต่วันที่ 28 กรกฎาคม พ.ศ. 2479

**พระพุทธรูปที่สำคัญ == - พระสัพพัญญูเจ้า- พระแก้วขาวเพชรน้ำค้าง (พระพุทธรูปหนึ่งในนพรัตน์หรือแก้วเก้าประการ)

**ศาสนสถานที่สำคัญ == 
พระอุโบสถ วัดสุปัฏนารามวรวิหาร เป็นสถาปัตยกรรมผสมผสานระหว่าง 3 ชนชาติ คือ- ส่วนหลังคา เป็นศิลปะแบบไทย - ส่วนกลางของตัวพระอุโบสถ เป็นศิลปะแบบเยอรมัน - ส่วนฐานของพระอุโบสถ เป็นศิลปะแบบขอมโบราณ

**ลำดับเจ้าอาวาส**
ลำดับเจ้าอาวาสวัดสุปัฏนาราม มีดังนี้
# พระอธิการดี พนฺธุโล
# พระอธิการเพ็ง
# พระอธิการเพชร
# พระอธิการสีโห
# พระอธิการสี
# พระญาณรักขิต (จันทร์ สิริจนฺโท)
# พระโพธิวงศาจารย์ (อ้วน ติสฺโส)
# พระครูประจักษ์อุบลคุณ (สุ้ย ญาณาสโย)
# พระธรรมบัณฑิต(ญาณ ญาณชาโล)
# พระเทพกวี (นัด เสนโก)
# พระโพธิญาณมุนี (ภา ปภาโส)
# พระรัตนมงคลมุนี (ยงยุทธ ตปนิโย)
# พระวิบูลธรรมาภรณ์ (ชาย ชาคโร)

**อ้างอิง**
 เชิงอรรถ
 บรรณานุกรม- หน้า = 313-314
หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:วัดในอำเภอเมืองอุบลราชธานี
หมวดหมู่:พระอารามหลวงชั้นตรี ชนิดวรวิหาร
หมวดหมู่:โบราณสถานในจังหวัดอุบลราชธานี
ฟุตบอลชิงแชมป์แห่งชาติยุโรป 2012 กลุ่มดี

กลุ่มดี ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 11 มิถุนายน และสิ้นสุดในวันที่ 19 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้- Ukraine (เจ้าภาพ)- Sweden- France- England

**ตารางคะแนน**
ทุกนัดการแข่งขันจะเป็นเวลาในเขต (UTC+3)

**ฝรั่งเศส - อังกฤษ**
300px

**ยูเครน - สวีเดน**
300px

**ยูเครน - ฝรั่งเศส**
300px

**สวีเดน - อังกฤษ**
300px

**ยูเครน - อังกฤษ**
300px

**สวีเดน - ฝรั่งเศส**
300px

**อ้างอิง**

**แหล่งข้อมูลอื่น**
  UEFA Euro 2012 Group D
หมวดหมู่:ฟุตบอลชิงแชมป์แห่งชาติยุโรป 2012
เกษม รุ่งธนเกียรติ

เกษม รุ่งธนเกียรติ (เกิด 19 พฤษภาคม พ.ศ. 2501) อดีตกรรมการบริหารพรรคไทยรักไทย อดีตสมาชิกสภาผู้แทนราษฎรจังหวัดสุรินทร์ เขาเป็นที่รู้จักสำหรับวงการมวยไทย ในฐานะผู้จัดการส่วนตัวของนักมวยไทยที่มีชื่อว่า อิกคิวซัง ก.รุ่งธนเกียรติ

**ประวัติ**
เกษม สำเร็จการศึกษาจากคณะนิติศาสตร์ มหาวิทยาลัยธรรมศาสตร์ และเนติบัณฑิตไทย เคยเป็นสมาชิกสภาผู้แทนราษฎรจังหวัดสุรินทร์, สมาชิกวุฒิสภาจังหวัดสุรินทร์ ตลอดจนอดีตกรรมการบริหารพรรคไทยรักไทย และเป็นน้องชายของกิตติภัทร์ รุ่งธนเกียรติ อดีตนายกองค์การบริหารส่วนจังหวัดสุรินทร์ และเจ้าของห้างสรรพสินค้าสุรินทร์พลาซ่า เกษม รุ่งธนเกียรติ ยังได้รับการแต่งตั้งเป็นกรรมการบริษัททีโอที แทนนริศรา ชวาลตันพิพัทธ์ ที่ได้ลาออกไปดำรงตำแหน่งรัฐมนตรีช่วยว่าการกระทรวงศึกษาธิการใน พ.ศ. 2552
ทั้งนี้ เกษมเป็นหนึ่งในสมาชิกกลุ่ม 16

**ชีวิตส่วนตัว**
บุตรชายของนายเกษมชื่อชนินทร์ รุ่งธนเกียรติ เป็นกรรมการบริหารพรรคเพื่อไทย และรองเลขาธิการนายกรัฐมนตรีฝ่ายการเมือง นอกจากนี้ แม้เกษมจะไม่ได้อยู่พรรคประชาธิปัตย์ แต่เขาก็มีความศรัทธาต่ออภิสิทธิ์ เวชชาชีวะ

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดสุรินทร์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:สมาชิกวุฒิสภาจังหวัดสุรินทร์
หมวดหมู่:พรรคกิจสังคม
หมวดหมู่:พรรคความหวังใหม่
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:ผู้จัดการส่วนตัวของนักมวยไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิกิพีเดีย:เสนอบทความคัดสรร/ปรีดี พนมยงค์/กรุ 1

=== ปรีดี พนมยงค์**
ปรีดี พนมยงค์ ถูกเสนอเมื่อ 12 กรกฎาคม พ.ศ. 2555 และจะได้รับการพิจารณาภายในวันที่ 26 กรกฎาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 9 สิงหาคม พ.ศ. 2555
 เสนอชื่อโดย อาร์มมี่ (พูดคุย)
สนับสนุน 
#
#
คัดค้าน
#
#
เสนอแนะการปรับปรุง
# มีหลายส่วนที่ต้องการอ้างอิง --Sry85 (พูดคุย) 10:21, 14 กรกฎาคม 2555 (ICT)
# ผมขอเสนอใหม่อีกครั้งนึงครับ --หลวงตาขุนทอง 05:48, 20 มิถุนายน 2559 (ICT)
วิกิพีเดีย:เสนอบทความคัดสรร/จังหวัดศรีสะเกษ

=== จังหวัดศรีสะเกษ**
จังหวัดศรีสะเกษ ถูกเสนอเมื่อ 12 กรกฎาคม พ.ศ. 2555 และจะได้รับการพิจารณาภายในวันที่ 26 กรกฎาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 9 สิงหาคม พ.ศ. 2555
 เสนอชื่อโดย อาร์มมี่ (พูดคุย)
สนับสนุน 
#
#
คัดค้าน
#
#
เสนอแนะการปรับปรุง
# หัวข้อการคมนาคม ขาดอ้างอิง และมีรายละเอียด จากอำเภอเมืองศรีสะเกษไปยังอำเภอต่างๆ มากเกินไป เป็นข้อมูลไม่จำเป็น ด้านการคมนาคม ขาดเรื่องการเดินทางโดยรถไฟ --Sry85 (พูดคุย) 10:41, 14 กรกฎาคม 2555 (ICT)
# หัวข้อการศึกษาขาดอ้างอิง ไม่มีที่มาของแหล่งข้อมูล --Sry85 (พูดคุย) 10:42, 14 กรกฎาคม 2555 (ICT)
วิกิพีเดีย:เสนอบทความคุณภาพ/ธรรมนูญกรุงโรมว่าด้วยศาลอาญาระหว่างประเทศ

=== ธรรมนูญกรุงโรมว่าด้วยศาลอาญาระหว่างประเทศ**
ธรรมนูญกรุงโรมว่าด้วยศาลอาญาระหว่างประเทศ ถูกเสนอเมื่อ 12 กรกฎาคม พ.ศ. 2555 และจะได้รับการพิจารณาภายในวันที่ 26 กรกฎาคม พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 9 สิงหาคม พ.ศ. 2555
 เสนอชื่อโดย อาร์มมี่ (พูดคุย)
สนับสนุน 
#
#
คัดค้าน
#
#
เสนอแนะการปรับปรุง
# แผนที่แสดงประเทศที่ให้สัตยาบัน ยังไม่ได้อธิบายว่าสีต่างๆ หมายถึงอะไร
# เนื้อหาของบทความมีถึงกล่าวถึงข้อบังคับแห่งธรรมนูญไว้เพียงประเด็นเดียว --Sasakubo1717 (พูดคุย) 21:44, 12 กรกฎาคม 2555 (ICT)
ศิลปะศรีวิชัย

ไฟล์:Wat Phra Boro That Chaiya Ahoerstemeier 20.jpg|thumb|พระบรมธาตุไชยา
ศิลปะศรีวิชัย ได้รับอิทธิพลจากศาสนาพราหมณ์-ฮินดู และ พุทธศาสนานิกายอาจริยวาท แม้ศรีวิชัยได้หมดอำนาจไป แต่ศิลปะยังคงแพร่หลายไปทั่วดินแดนแถบเอเชียตะวันออกเฉียงใต้ เพราะได้มีการขุดค้นพบศิลปวัตถุและโบราณสถานแบบศรีวิชัยจำนวนมากทางภาคใต้ โดยเฉพาะที่ไชยาและที่นครศรีธรรมราช นอกจากนั้นมีการพบประปราย เช่น ทางภาคกลางพบที่อำเภออู่ทอง จังหวัดสุพรรณบุรี ภาคเหนือพบที่วัดเจดีย์เจ็ดแถว อำเภอศรีสัชนาลัย จังหวัดสุโขทัย และเหนือสุดพบที่วัดป่าสัก อำเภอเชียงแสน จังหวัดเชียงราย
ประติมากรรมศรีวิชัยนิยมตามคติศาสนามหายาน คือ รูปเคารพพระโพธิสัตว์ ส่วนพระพุทธรูปได้รับอิทธิพลจากพุทธศิลป์ก่อนสมัยคุปตะ หลังคุปตะ และปาละ ตามลำดับ ลักษณ์เจดีย์ คือ เจดีย์ทรงกลม ระฆังเอวคอด ศิลปะศรีวิชัยได้เป็นต้นแบบให้ศิลปะอาณาจักรต่าง ๆ เช่น สุโขทัย และขอม

**อ้างอิง**
หมวดหมู่:อาณาจักรศรีวิชัย
หมวดหมู่:ศิลปะไทยแบ่งตามสมัย
แม่แบบ:เหตุการณ์ปัจจุบัน/2555 กรกฎาคม 13

กฎหมาย
*ตุลาการศาลรัฐธรรมนูญวินิจฉัยการแก้ไขรัฐธรรมนูญ พ.ศ. 2550 ตามที่มีผู้ส่งคำร้องมาโดยมีสาระสำคัญว่า ไม่เป็นการล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข แต่การแก้ไข ไม่สามารถแก้ไขรัฐธรรมนูญทั้งฉบับได้ ควรให้ประชาชนทำประชามติก่อน    (ข่าวสดออนไลน์)
 การแพทย์
*เมื่อวันที่ 13 มิ.ย. 2555 ที่ห้องประชุมตึกนวมินทราชินี โรงพยาบาลจุฬาลงกรณ์ ศ.กิตติคุณ นพ.ประมวล วีรุตมเสน และ รศ.นพ.กำธร พฤกษานานนท์ จากภาควิชาสูติศาสตร์-นรีเวชวิทยา คณะแพทยศาสตร์ จุฬาลงกรณ์มหาวิทยาลัย ได้ร่วมแถลงข่าวถึงความสำเร็จในการพัฒนาธนาคารเซลล์ต้นกำเนิดตัวอ่อนแห่งแรกของประเทศไทย (ไทยรัฐออนไลน์)
}
หมวดหมู่:ชายหาดในจังหวัดชลบุรี

ช
หมวดหมู่:ภูมิศาสตร์ของจังหวัดชลบุรี
หมวดหมู่:สถานที่ท่องเที่ยวในจังหวัดชลบุรี
หมวดหมู่:ชายหาดในจังหวัดภูเก็ต

ภ
หมวดหมู่:สถานที่ท่องเที่ยวในจังหวัดภูเก็ต
หมวดหมู่:ภูมิศาสตร์ของจังหวัดภูเก็ต
หมวดหมู่:ชายหาดในจังหวัดเพชรบุรี

พ
หมวดหมู่:ภูมิศาสตร์ของจังหวัดเพชรบุรี
หมวดหมู่:สถานที่ท่องเที่ยวในจังหวัดเพชรบุรี
หมวดหมู่:ชายหาดในจังหวัดชุมพร

ช
หมวดหมู่:ภูมิศาสตร์ของจังหวัดชุมพร
หมวดหมู่:สถานที่ท่องเที่ยวในจังหวัดชุมพร
หมวดหมู่:ชายหาดในจังหวัดประจวบคีรีขันธ์

ป
หมวดหมู่:สถานที่ท่องเที่ยวในจังหวัดประจวบคีรีขันธ์
หมวดหมู่:ภูมิศาสตร์ของจังหวัดประจวบคีรีขันธ์
หมวดหมู่:เมืองพระนคร

หมวดหมู่:ปราสาทหินในประเทศกัมพูชา
หมวดหมู่:จังหวัดเสียมราฐ
หมวดหมู่:สถานที่ท่องเที่ยวในประเทศกัมพูชา
วงศ์ย่อยปลาเลียหิน

วงศ์ย่อยปลาเลียหิน (Algae eater, Stone lapping) เป็นวงศ์ย่อยของวงศ์ Cyprinidae หรือวงศ์ปลาตะเพียน ซึ่งเป็นวงศ์ใหญ่ ในอันดับปลากินพืช (Cypriniformes) ใช้ชื่อวงศ์ว่า Labeoninae (/ลา-เบ-โอ-นี-เน/)
โดยรวมแล้ว ปลาในวงศ์ย่อยนี้ มีรูปร่างเรียวยาว ลำตัวทรงกระบอก ครีบหลังยกสูงและไม่มีก้านครีบแข็ง ลักษณะสำคัญ คือ ปากจะงุ้มลงด้านล่าง มีริมฝีปากบนหนาและแข็ง ในบางสกุลจะมีตุ่มเล็ก ๆ คล้ายสิวกระจายอยู่บนนั้น ในหลายชนิดมีหนวดอยู่ 1 คู่ โดยเป็นปลาที่ใช้ปากในการดูดกินตะไคร่น้ำ, สาหร่าย และแพลงก์ตอนสัตว์ขนาดเล็ก บริเวณพื้นน้ำหรือโขดหิน, ตอไม้ ใต้น้ำ เป็นอาหาร 
มักพบกระจายพันธุ์ทั้งในลำธารน้ำเชี่ยว และแหล่งน้ำขนาดใหญ่ มักอาศัยอยู่รวมเป็นฝูง ขนาดแตกต่างกันออกไปตั้งแต่เพียงไม่เกิน 10 เซนติเมตร จนถึงเกือบ 1 เมตร กระจายพันธุ์ทั่วไปทั้งทวีปเอเชียและแอฟริกา

**การจำแนก**
ประมาณ 30 สกุล ซึ่งจำนวนสมาชิกที่มากที่สุด คือ Garra ที่มีมากกว่า 90 ชนิด
เผ่า Labeonini- Barbichthys Bleeker, 1860- Cirrhinus Oken (ex. Cuvier), 1817 - Henicorhynchus Smith, 1945- Labeo Cuvier, 1816- Labiobarbus van Hasselt, 1823 - Nukta Hora, 1942- Osteochilus Günther, 1868- Schismatorhynchos Bleeker, 1855- Sinilabeo Rendahl, 1932
เผ่า Banganini - Bangana Hamilton, 1822 - Lobocheilos - Qianlabeo Zhang & Chen, 2004
เผ่า Garrini- Balantiocheilos - Crossocheilus van Hasselt, 1823- Discocheilus Zhang, 1997- Discogobio Lin, 1931 - Epalzeorhynchos Bleeker, 1855- Garra Hamilton, 1822- Hongshuia Zhang, Xin & Lan, 2008- Horalabiosa Silas, 1954- Iranocypris- Longanalus Li, 2006 - Mekongina Fowler, 1937- Parasinilabeo Wu, 1939- Paracrossocheilus Popta, 1904- Pseudocrossocheilus Zhang & Chen, 1997- Pseudogyrinocheilus Fang, 1933- Ptychidio Myers, 1930- Rectoris Lin, 1933 - Semilabeo Peters, 1880 - Sinocrossocheilus Wu, 1977- Typhlogarra- Vinagarra Nguyen & Bui, 2010
ไม่จำแนกอยู่ในเผ่าใด
*Paraqianlabeo Zhao, Sullivan, Zhang & Peng, 2014 
ซึ่งจำนวนทั้งหมดนี้ยังไม่เป็นที่แน่นอน เนื่องจากนักมีนวิทยาและนักอนุกรมวิธานแต่ละท่านก็จัดไม่ตรงกัน สำหรับวงศ์ย่อยในวงศ์ปลาตะเพียนนี้ เช่น บางข้อมูลในวงศ์ย่อยปลาเลียหินนี้ จัดให้เพียง 2 สกุลก็มี หรือย้ายไปรวมกับวงศ์ย่อย Cyprininae เป็นต้น

**อ้างอิง**

**แหล่งข้อมูลอื่น**
หมวดหมู่:วงศ์ปลาตะเพียน
หมวดหมู่:วงศ์ย่อยปลาเลียหิน
บิชอปแห่งลอนดอน

บิชอปแห่งลอนดอน (Bishop of London) เป็นตำแหน่งมุขนายกของมุขมณฑลลอนดอนซึ่งเป็นส่วนหนึ่งของภาคแคนเทอร์เบอรีในคริสตจักรแห่งอังกฤษ มุขมณฑลนี้มีพื้นที่ราว 458 ตารางกิโลเมตร ครอบคลุม 17 บุรีในเกรเทอร์ลอนดอนทางตอนเหนือของแม่น้ำเทมส์และบางส่วนของเทศมณฑลเซอร์รีย์ ศูนย์กลางการปกครองอยู่ที่อาสนวิหารนักบุญเปาโลภายในนครลอนดอน ซึ่งสร้างขึ้นเมื่อปี ค.ศ. 604 ต่อมาเกิดมหาอัคคีภัยแห่งลอนดอน ค.ศ. 1666 อาสนวิหารจึงถูกสร้างขึ้นใหม่ในปี ค.ศ. 1675
บิชอปแห่งลอนดอนถือเป็นผู้นำสูงสุดเป็นลำดับที่ 3 ของคริสตจักรแห่งอังกฤษ รองจากอาร์ชบิชอปแห่งแคนเทอร์เบอรีและอาร์ชบิชอปแห่งยอร์ก และถือเป็นหนึ่งในห้าบิชอปอาวุโสโดยอีก 4 ท่านที่เหลือคืออาร์ชบิชอปแห่งแคนเทอร์เบอรี อาร์ชบิชอปแห่งยอร์ก บิชอปแห่งเดอรัม และบิชอปแห่งวินเชสเตอร์ ถือเป็นขุนนางฝ่ายศาสนาในสภาขุนนาง
บิชอปแห่งลอนดอนคนล่าสุดเป็นคนที่ 132 คือ ศาสนาจารย์อาวุโสริชาร์ด ชาทร์ เกษียณเมื่อวันที่ 28 กุมภาพันธ์ ค.ศ. 2017

**อ้างอิง**
ลอนดอน
หมวดหมู่:ดินดอนสามเหลี่ยมปากแม่น้ำโขง

หมวดหมู่:ภูมิภาคของประเทศเวียดนาม
หมวดหมู่:ดินดอนสามเหลี่ยมปากแม่น้ำ
หมวดหมู่:แม่น้ำโขง
หมวดหมู่:ธรณีสัณฐานในประเทศเวียดนาม
หมวดหมู่:ภูมิภาคของประเทศเวียดนาม

เวียดนาม
หมวดหมู่:ภูมิศาสตร์เวียดนาม
หมวดหมู่:หน่วยการบริหารของประเทศเวียดนาม
หมวดหมู่:ภูมิภาคในเอเชียตะวันออกเฉียงใต้
ปลาฉลามหางไหม้ (อินโดนีเซีย)

ปลาฉลามหางไหม้ (Bala shark, Silver shark, Tricolor sharkminnow; Balantiocheilos melanopterus) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีเหลืองหรือสีเหลืองอมขาว และมีขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
เป็นปลาที่พบแพร่กระจายพันธุ์ในแหล่งน้ำของประเทศอินโดนีเซีย มีความว่องไวปราดเปรียวมาก โดยสามารถที่จะกระโดดได้สูงถึง 2 เมตร  มีพฤติกรรมอยู่รวมกันเป็นฝูง ปัจจุบันมีสถานะในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยใช้วิธีการผสมเทียมด้วยการฉีดฮอร์โมน

**ดูเพิ่ม**
ปลาฉลามหางไหม้ (ไทย)

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลาตู้หมวดหมู่:สกุลปลาฉลามหางไหม้
หมวดหมู่:สัตว์ที่พบบนเกาะบอร์เนียว
ปลาฉลามหางไหม้ (ไทย)

ปลาหางไหม้ หรือที่นิยมเรียกกันว่า ปลาฉลามหางไหม้ (Burnt-tailed barb, Siamese bala-shark; Balantiocheilos ambusticauda) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)
ปลาหางไหม้ มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีส้มแดงและขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
นิยมอยู่เป็นฝูง หากินตามใต้พื้นน้ำ ในอดีตพบชุกชุมในเขตที่ราบลุ่มแม่น้ำเจ้าพระยา ในประเทศไทย แต่ปัจจุบันไม่พบแล้ว เชื่อว่าได้สูญพันธุ์ไปจนหมดแล้ว สันนิษฐานว่าเป็นผลมาจากการจับจากธรรมชาติเพื่อจำหน่ายเป็นปลาสวยงาม  แต่ก็เพียงข้อสันนิษฐาน โดยถือว่าเป็นสิ่งมีชีวิตถิ่นเดียว แม้จะมีรายงานพบในลุ่มแม่น้ำโขง ในเวียดนาม, กัมพูชา และลาว แต่ทว่าก็ยังไม่มีหลักฐานยืนยัน และไม่เป็นที่ยอมรับจาก IUCN ซึ่งในอดีตปลาหางไหม้ได้ถูกใช้ชื่อวิทยาศาสตร์ร่วมกับปลาฉลามหางไหม้ชนิดที่พบในประเทศอินโดนีเซีย (B. melanopterus) และถูกใช้ชื่อวิทยาศาสตร์และข้อมูลนี้มาโดยตลอด จนกระทั่งในปี ค.ศ. 2007 มีการจัดอนุกรมวิธานกันขึ้นมาใหม่  โดยตัวอย่างต้นแบบแรกถูกเก็บโดยนักมีนวิทยาชาวเยอรมัน รอล์ฟ ไกสเลอร์ ในเดือนกุมภาพันธ์ ค.ศ. 1967 ที่บึงบอระเพ็ด จังหวัดนครสวรรค์ และตัวอย่างเพิ่มเติมถูกเก็บโดย โรดอล์ฟ เมเยอร์ เดอ เชาเวินซี ในปี ค.ศ. 1936 โดย เอ็ม. ฮาร์มันด์ ในปี ค.ศ. 1883 และโดย มารี เฟิร์มง โบคอร์ต ในปี ค.ศ. 1862 
แต่ในทัศนะของ กิตติพงษ์ จารุธาณินทร์ ผู้เชี่ยวชาญเรื่องปลาน้ำจืดและสัตว์น้ำชาวไทย ซึ่งเป็นผู้ที่พบปลาหางไหม้ตัวสุดท้ายในแม่น้ำเจ้าพระยา ที่บริเวณสวนส้มบางมด ในเขตราษฎร์บูรณะ เมื่อปี ค.ศ. 1986 เห็นว่าปลาหางไหม้ ไม่น่าจะมีครีบต่าง ๆ เป็นสีแดงส้ม เพราะถ้าเป็นเช่นนั้นจริง คงมีการแยกชนิดกันชัดเจนมานานแล้ว แต่น่าจะเป็นมีแถบดำบริเวณครีบต่าง ๆ นั้นน้อยกว่าส่วนที่เป็นสีเหลืองอมขาว และมีส่วนหัวที่ทู่สั้นกว่า 
นอกจากนี้แล้ว ปลาหางไหม้ ยังมีชื่อเรียกอื่น ๆ อีก เช่น "ปลาหางเหยี่ยว" หรือ "ปลาหนามหลังหางดำ"

**อ้างอิง**

**ดูเพิ่ม**
ปลาฉลามหางไหม้

**แหล่งข้อมูลอื่น**
 ข้อมูลเพิ่มเติม 
หมวดหมู่:ปลาที่พบในประเทศไทย
หมวดหมู่:สกุลปลาฉลามหางไหม้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:สิ่งมีชีวิตเฉพาะถิ่น
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:ดินดอนสามเหลี่ยมปากแม่น้ำแดง

หมวดหมู่:ภูมิภาคของประเทศเวียดนาม
หมวดหมู่:ดินดอนสามเหลี่ยมปากแม่น้ำ
หมวดหมู่:แม่น้ำแดง
หมวดหมู่:ธรณีสัณฐานในประเทศเวียดนาม
แสนเมืองเลย ก่อเกียรติยิม

แสนเมืองเลย ก่อเกียรติยิม หรือ นายสุขสันต์ ชัยชนะ เป็นนักมวยสากลชาวไทยรุ่นฟลายเวท เกิดเมื่อ 23 สิงหาคม พ.ศ. 2528 ที่ จ.เลย สถิติการชก 19 ครั้ง ชนะ 13 (น็อค 3) เสมอ 3 แพ้ 3
แสนเมืองเลยเป็นลูกชายของกำนันคนหนึ่งในอำเภอปากชม จังหวัดเลย  ชกมวยในสังกัดของก่อเกียรติ พณิชยารมณ์ ขึ้นชกครั้งแรกเมื่อวันที่ 11 กรกฎาคม 2551 ชนะคะแนน ส่องแสงเล็ก โพธิ์สุวรรณยิม ที่ศูนย์การค้าพระประแดงพลาซ่า อำเภอพระประแดง จังหวัดสมุทรปราการ ในการชกกำหนด 6 ยก ก่อนที่จะสั่งสมสถิติการชกเรื่อยๆจนได้ครองแชมป์อินเตอร์เนชั่นแนล WBC รุ่นฟลายเวทและแชมป์ WBC ASIA รุ่นไลท์ฟลายเวทตามลำดับ
แสนเมืองเลยชกมวยครั้งสุดท้ายเมื่อวันที่ 21 กุมภาพันธ์ 2557 เป็นการชิงแชมป์สภามวยโลก เอเชีย (WBC ASIA) เข็มขัดเงินรุ่นฟลายเวท สามารถชนะคะแนนนักมวยฟิลิปปินส์ไดที่ แขวงสุวรรณเขต ประเทศลาว ก่อนจะแขวนนวมไปและกลับไปใช้ชีวิตที่จังหวัดเลยบ้านเกิด จนกระทั่งปรากฏเป็นข่าวเมื่อวันอาทิตย์ที่ 8 มิถุนายน 2557 เมื่อแสนเมืองเลยถูกตำรวจตระเวนชายแดนและเจ้าหน้าที่ฝ่ายปกครองเข้าจับกุมในความผิดฐานมีไม้แปรรูปหวงห้ามเกินกว่า 0.20 ลูกบาศก์เมตร ตามพระราชบัญญัติป่าไม้ พุทธศักราช 2484 
ภายหลังแสนเมืองเลยได้รับโทษเพียงปรับเท่านั้น เนื่องจากไม้ที่ถูกเจ้าหน้าที่จับได้เป็นไม้แปรรูปชิงชัน ไม่ใช่ไม้พะยูงที่มีโทษร้ายแรงมาก ปัจจุบันแสนเมืองเลยทำงานอยู่ที่โรงพยาบาลส่งเสริมสุขภาพตำบลตากแดด อำเภอวังสะพุง จังหวัดเลย 

**เกียรติประวัติ**
 แชมป์เงารุ่นฟลายเวท WBC  
** ชิง 16 เมษายน 2552 ชนะคะแนน บายู อังโกโร () ที่ จังหวัดประจวบคีรีขันธ์
** ป้องกันแชมป์ครั้งที่ 1, 25 สิงหาคม 2552 เสมอ อีริค ดิแอซ ซิเรการ์ (อินโดนีเซีย) ที่ จังหวัดเลย
** ป้องกันแชมป์ครั้งที่ 2, 31 กรกฎาคม 2553 แพ้น็อคยกที่ 11 ไรอัน ปิโต () ที่ เมโทรมะนิลา ฟิลิปปินส์- แชมป์รุ่น WBC Asia รุ่นไลท์ฟลายเวท
** ชิง 23 ธันวาคม 2553 ชนะน็อคยกที่ 2 ไรอัน (อินโดนีเซีย) ที่ อำเภอดอนสัก จังหวัดสุราษฎร์ธานี
** ป้องกันแชมป์ครั้งที่ 1, 4 ตุลาคม 2554 ชนะคะแนน จูเลียส อันคอส (ฟิลิปปินส์) ที่ วัดบ้านไร่ อำเภอด่านขุนทด จังหวัดนคราชสีมา
** ป้องกันแชมป์ครั้งที่ 2, 4 พฤษภาคม 2555 ชนะคะแนน ซามูเอล เอฮัวโย่ (อินโดนีเซีย) ที่ อำเภอบางพลี จังหวัดสมุทรปราการ
** ป้องกันแชมป์ครั้งที่ 3, 6 พฤศจิกายน 2555 ชนะคะแนน เกบอย แมนซาลาเยา (ฟิลิปปินส์) ที่ จังหวัดชลบุรี
** ป้องกันแชมป์ครั้งที่ 4, 21 กุมภาพันธ์ 2557 ชนะคะแนน ไมเคิล แลนดิโร่ (ฟิลิปปินส์) ที่ สะหวันเวกัส แขวงสุวรรณเขต ประเทศลาว

**อ้างอิง**
  สถิติการชก boxrec.com date=2012-09-22  
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์เงา WBC
หมวดหมู่:แชมป์ ABCO
หมวดหมู่:บุคคลจากจังหวัดเลย
หวอ วัน เกียต

หวอ วัน เกียต (Võ Văn Kiệt) เกียตเป็นประธานสภารัฐมนตรีแห่งเวียดนามในเดือนสิงหาคม พ.ศ. 2534 โดยขึ้นมาแทนที่โด๋ เหมื่อยที่ขึ้นไปเป็นเลขาธิการทั่วไปของพรรค เกียตเกิดเมื่อ 23 พฤศจิกายน พ.ศ. 2465 ที่เกิ่นเทอในครอบครัวชนชั้นกลาง เขาเข้าร่วมกับกลุ่มปฏิวัติตั้งแต่ พ.ศ. 2483 โดยทำงานในภาคใต้ และได้เป็นเลขาธิการคณะกรรมการเมืองไซ่ง่อน เมื่อสงครามยุติ เขายังดำรงตำแหน่งต่อไปในโฮจิมินห์ซิตี แนวนโยบายของเขาคือเน้นเศรษฐกิจที่ปฏิบัติได้จริงและไม่ถือลัทธิคอมมิวนิสต์อย่างเคร่งครัด เขามีส่วนร่วมในการปฏิรูปเศรษฐกิจใน พ.ศ. 2529 เขาได้เป็นนายกรัฐมนตรีเมื่อ 24 กันยายน พ.ศ. 2535 และมุ่งเน้นการพัฒนาเศรษฐกิจและการพัฒนาความสัมพันธ์กับอาเซียน เขาลาออกจากนายกรัฐมนตรีเมื่อ 25 กันยายน พ.ศ. 2540 และลาออกจากคณะกรรมการพรรคในเดือนธันวาคม ปีเดียวกัน เขาเสียชีวิตเมื่อ 11 มิถุนายน พ.ศ. 2551

**อ้างอิง**
 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.

**แหล่งข้อมูลอื่น**
  A collection of articles about Vo Van Kiet date=2016-06-04  (in Vietnamese)-  Latest news about Vo Van Kiet, aggregate from most popular online news source in Vietnam date=2008-08-07  (in Vietnamese)-  International Herald Tribune: Vo Van Kiet, who led Vietnam to freer markets, dead at 85
หมวดหมู่:นายกรัฐมนตรีเวียดนาม
หมวดหมู่:บุคคลจากเกิ่นเทอ
หมวดหมู่:อ่าวตังเกี๋ย

ตังเกี๋ย
หมวดหมู่:อ่าวในประเทศจีน
หมวดหมู่:อ่าวในประเทศเวียดนาม
หมวดหมู่:ธรณีสัณฐานในประเทศเวียดนาม
หมวดหมู่:ธรณีสัณฐานในประเทศจีน
หมวดหมู่:รัฐซากาเตกัส

หมวดหมู่:รัฐของประเทศเม็กซิโก
หมวดหมู่:ภาคกลางของเม็กซิโก‎
หมวดหมู่:ที่ราบสูงเม็กซิโก
หมวดหมู่:รัฐดูรังโก

หมวดหมู่:รัฐของประเทศเม็กซิโก
หมวดหมู่:ภาคตะวันตกเฉียงเหนือของเม็กซิโก‎
หมวดหมู่:ที่ราบสูงเม็กซิโก
หมวดหมู่:ที่ราบสูงเม็กซิโก

หมวดหมู่:ภูมิภาคของประเทศเม็กซิโก
หมวดหมู่:ที่ราบสูง
หมวดหมู่:ภาคเหนือของเม็กซิโก
หมวดหมู่:ภาคกลางของเม็กซิโก‎
หมวดหมู่:เม็กซิโกซิตี

หมวดหมู่:รัฐของประเทศเม็กซิโก
หมวดหมู่:เมืองในประเทศเม็กซิโก
หมวดหมู่:เมืองหลวงในทวีปอเมริกาเหนือ
เซบัสทีอัน เคล

เซบัสทีอัน วัลเทอร์ เคล (Sebastian Walter Kehl) เกิดวันที่ 13 กุมภาพันธ์ ค.ศ. 1980 เป็นอดีตนักฟุตบอลอาชีพชาวเยอรมันที่เล่นในตำแหน่งกองกลางตัวรับ ปัจจุบันเขาเป็นผู้อำนวยการกีฬาของโบรุสซีอาดอร์ทมุนท์ ต่อจากมิชชาเอล ซอร์ค
เคลเคยรับใช้ทีมชาติเยอรมนีตั้งแต่ปี ค.ศ. 2001 แต่มาเลิกเล่นในปี ค.ศ. 2006

**อ้างอิง**

**แหล่งข้อมูลอื่น**
 Sebastian Kehl
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:กองกลางฟุตบอล
หมวดหมู่:บุคคลจากรัฐเฮ็สเซิน
ลอดช่อง

ไฟล์:COLLECTIE TROPENMUSEUM Een dawet verkoper op de pasar te Malang Oost-Java. TMnr 60005853.jpg|thumb|right|250px|ดาเว็ตที่ขายในตลาดที่มาลัง ชวาตะวันออก ประมาณ พ.ศ. 2478
ลอดช่อง  คือ ขนมพื้นบ้านที่ใช้แป้งข้าวเจ้าเป็นวัตถุดิบ เป็นที่นิยมแพร่หลายในไทยชนิดหนึ่ง มีจุดกำเนิดร่วมในทั่วทั้งเอเชียตะวันออกเฉียงใต้ เชื่อกันว่ามีต้นกำเนิดมาจากอินโดนีเซีย โดยอินโดนีเซีย มาเลเซีย เรียกว่า เจ็นดล (cendol; 珍多冰, zhēn duō bīng; เจินตัวปิง)  อีกทั้งยังแพร่หลายในสิงคโปร์ เวียดนาม และพม่า (เรียกว่า โหมะน์และส้อง, မုန့်လက်ဆောင်း)
ในประเทศไทย มีการเรียกลอดช่องอีกแบบหนึ่งว่า ลอดช่องสิงคโปร์ โดยมีที่มาจากชื่อร้านสิงคโปร์โภชนาบริเวณแยกหมอมี เยาวราช กรุงเทพมหานคร

**รากศัพท์**
ในอินโดนีเซียเชื่อว่า เจ็นดล มีความเกี่ยวข้องกับคำ jendol ในภาษาชวา ภาษาซุนดา และภาษาอินโดนีเซีย หมายถึง "โหนก" หรือ "โป่ง" ซึ่งมีความหมายโดยนัยหมายถึงเยลลี่ที่มีรูปร่างคล้ายตัวหนอน ในเวียดนาม เรียกว่า บั๊ญหลอต (bánh lọt) ซึ่งเป็นส่วนผสมของขนมที่ชื่อเจ่หรือเจ่บาเหม่า

**ส่วนผสม**
ส่วนผสมทั่วไปของลอดช่องคือกะทิ แป้งปั้นเป็นรูปแท่งใส่สีเขียว โดยปกติมาจากใบเตย น้ำแข็งปั่นและน้ำตาลมะพร้าว ส่วนผสมเพิ่มอื่น ๆ ได้แก่ ถั่วแดง ข้าวเหนียว เฉาก๊วย ในซุนดา ลอดช่องสิงคโปร์เป็นขนมทำจากแป้งหรือสาคูปั้นเป็นแท่ง กินกับกะทิและน้ำเชื่อมจากน้ำตาลของต้นหมาก ไม่ใส่น้ำแข็ง ในภาษาชวา เจ็นดล หมายถึงส่วนที่เป็นแป้งสีเขียวเท่านั้น ถ้านำ เจ็นดล มารวมกับน้ำตาลมะพร้าวและกะทิ จะเรียก ดาเว็ต ดาเว็ตที่นิยมมากที่สุดคือ เอ็ซดาเว็ต ในชวากลาง ด้วยอิทธิพลจากสิงคโปร์และอาหารตะวันตก ทำให้มีลอดช่องรูปแบบแปลก ๆ เช่น กินกับไอศกรีมวานิลลาหรือทุเรียน

**การจำหน่าย**
ลอดช่องเป็นขนมที่นิยมทั่วไปในเอเชียตะวันออกเฉียงใต้ และนิยมขายทั้งในศูนย์อาหาร ข้างถนน และที่อื่น ๆ ลอดช่องสิงคโปร์หรือดาเว็ตดั้งเดิมไม่กินกับน้ำแข็ง แต่เมื่อเทคโนโลยีเข้ามาทำให้มีเจ็นดลเย็นกินกับน้ำแข็ง (เอ็ซเซอรัต) เป็นไปได้ว่าในแต่ละประเทศมีสูตรเฉพาะของตนเอง โดยเฉพาะเมืองเก่าของมาเลเซีย เช่น มะละกา ปีนัง และกัวลาลัมเปอร์

**อ้างอิง**

**แหล่งข้อมูลอื่น**
  Cendol mention in Malaysia writing 1932 - malay concordance project.
หมวดหมู่:อาหารจากกะทิ
หมวดหมู่:อาหารจากข้าว
หมวดหมู่:ของหวานมาเลเซีย
หมวดหมู่:ของหวานอินโดนีเซีย
หมวดหมู่:อาหารกัมพูชา
หมวดหมู่:อาหารติมอร์-เลสเต
หมวดหมู่:อาหารบรูไน
หมวดหมู่:อาหารพม่า
หมวดหมู่:อาหารลาว
หมวดหมู่:อาหารเวียดนาม
หมวดหมู่:อาหารสิงคโปร์
เลือดออกใต้เยื่อหุ้มสมองชั้นนอก

เลือดออกใต้เยื่อหุ้มสมองชั้นนอก (subdural hematoma, subdural haematoma, subdural hemorrhage, SDH) เป็นภาวะตกเลือดอย่างหนึ่งทำให้มีก้อนเลือดอยู่ใต้เยื่อหุ้มสมองชั้นนอกสุดระหว่างเยื่อดูรากับเยื่ออะแร็กนอยด์ ส่วนใหญ่เกิดจากการฉีกขาดของหลอดเลือดดำบริดจิงซึ่งทอดผ่านช่องว่างใต้เยื่อดูรา ภาวะนี้อาจทำให้เกิดความดันในกะโหลกศีรษะสูงได้ ซึ่งอาจทำให้เกิดอันตรายเพิ่มเติมต่อเนื้อสมอง ภาวะนี้หากเกิดขึ้นเฉียบพลันมักจะเป็นอันตรายถึงชีวิต อย่างไรก็ดี หากเกิดแบบเรื้อรังและได้รับการรักษาอย่างเหมาะสม มักมีพยากรณ์โรคที่ดีกว่า
หมวดหมู่:โรคหลอดเลือดสมอง
ฉันผู้ชายนะยะ

ฉันผู้ชายนะยะ เป็นภาพยนตร์ไทยในปี พ.ศ. 2530 กำกับโดย หม่อมหลวงพันธุ์เทวนพ เทวกุล

**คำโปรย**
พวกเขา...อยากจะบอกอะไร กับคุณผู้หญิงทั้งหลาย 

**เนื้อเรื่อง**
ในงานเลี้ยงวันเกิดของเต้ย เป็นวันรวมตัวกะเทยเพื่อนยากทั้งหลาย ได้แก่ มด กะเทยแอ๊บแมน, นัท, รักกับแดง เกย์ที่ยึดมั่นในรักกับกะเทยที่มีหลายรัก, เอ็ม กะเทยควาย และก็เป็นวันเดียวกับที่ อั้น-อนากร พิพัฒน์ หนุ่มรูปหล่อฐานะร่ำรวยทะเลาะกับภรรยาจนหนีเข้ากรุงเทพ  และได้มาหาเพื่อนเก่าอย่างมด กะเทยที่ต้องคอยแอ๊บแมนเพราะทั้งตระกูลของอั้นเกลียดกะเทยเข้ากระดูกดำ ทางเดียวที่มดจะได้อยู่ใกล้อั้นคือทำตัวเป็นผู้ชาย แล้วงานเลี้ยงหฤหรรษ์ของเหล่ากะเทยจะเกิดอะไรขึ้นเมื่อทุกคนต้องช่วยกันปิดบังความลับโดยทำตัวเป็นผู้ชายนะยะ แต่มดก็จับได้ว่าอั้นอาจจะเป็นพวกแอบจิต ก็เลยจะแปลงให้อั้นมาเป็นพวกเดียวกับตนซะเลย

**นักแสดง**
ลิขิต เอกมงคล - อั้น อนากร พิพัฒน์
*ดร.เสรี วงษ์มณฑา - เต้ย
*ชลิต เฟื่องอารมย์ - มด
*สุรศักดิ์ วงษ์ไทย - นัท
*วสันต์ อุตตมะโยธิน - เอ็ม
*มารุต สาโรวาท - แดง

**นักแสดงประกอบ**
สินจัย หงษ์ไทย
*นึกคิด บุญทอง - รัก
*เผ่าทอง ทองเจือ
*ชลประคัลภ์ จันทร์เรือง
*แดนนี่ ศรีภิญโญ
*รอน บรรจงสร้าง
*ด.ญ.ศศิธร โมระกานต์

**เบื้องหลัง**
ฉันผู้ชายนะยะ นับว่าเป็นภาพยนยตร์ไทยเรื่องแรก ๆ ที่ถือได้ว่าแหวกแนวในเนื้อหา ด้วยการเป็นเสนอเรื่องราวของกลุ่มกะเทยและเพศที่สามในสังคมไทย  บทภาพยนตร์ดัดแปลงมาจากบทละครเวทีบรอดเวย์เรื่อง The Boys in the Band ของ มาร์ท ครอว์ลีย์ โดย ดร.เสรี วงษ์มณฑา หนึ่งในนักแสดงในเรื่อง
เป็นภาพยนตร์ที่ได้รับความนิยมอย่างมาก โดยเฉพาะในกลุ่มเพศที่สาม ซึ่งต่อมาได้มีการสร้างเป็นละครเวทีและแสดงซ้ำกันถึง 200 รอบ ภายในเวลา 6 เดือน โดยเฉพาะวันเสาร์-อาทิตย์ แสดงถึง 2 รอบ และออกไปแสดงยังต่างจังหวัดอีกด้วย 

**อ้างอิง**

**แหล่งข้อมูลอื่น**
 01299
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2530
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์ตลก
หมวดหมู่:ภาพยนตร์ที่กำกับโดย หม่อมหลวงพันธุ์เทวนพ เทวกุล
วิกิพีเดีย:ปุจฉา-วิสัชนา/กรุ/จิปาถะ/ธันวาคม 2554

== แทนที่คำในไมโครซอฟท์เวิร์ด**
อยากทราบว่าในไมโครซอฟท์เวิร์ด มีคำสั่ง แทนที่คำแบบในสจห. บ้างหรือเปล่าครับ ? --B20180 18:45, 2 ธันวาคม 2554 (ICT)
มีครับ ตั้งแต่เวิร์ด 2007 ขึ้นไปครับ  --lux2545 | คุย 19:01, 2 ธันวาคม 2554 (ICT)
: ง่ายนิดเดียวครับ แค่กด Ctrl + f ป.ล. ที่จริงรุ่นก่อนหน้าก็มีนะ --Aristitleism 19:21, 2 ธันวาคม 2554 (ICT)
: มีตั้งแต่รุ่นแรกๆ เลยครับ ส่วน short-cut key อาจต่างกันไปบ้าง --taweethaも 19:08, 21 กุมภาพันธ์ 2555 (ICT)

**เรียนจบมัธยมศึกษาปีที่ 6 จาก กศน.จะพอมีโอกาสได้เป็นแพทย์หรือไม่**
คือตอนนี้กำลังเรียนมัธยมศึกษาตอนปลายอยู่ (กศน.) อยากเรียนแพทย์มากแต่ด้วยที่ว่าเราไม่ได้เรียนสายวิทย์คณิตมา (เรียน ม.ปลาย ทั่วไป) ก้อเลยอยากรู้ว่าพอจะเรียนแพทย์และเป็นแพทย์ได้รึเปล่า เพราะกลัวว่าจบจาก กศน.แล้วจะถูกมองว่าความรู้พืนฐานไม่แน่นพอ ประสบการณ์การด้านการทดลองก็น้อย โดยทาง กศน.จะไม่ค่อยพร้อมกับสื่อการเรียนการสอนเท่าไหร่นัก การศึกษาจึงไม่ค่อยมีประสิทธิภาพเท่าที่ควร และหากจบจาก กศน.มหาวิทยาลัยนเรศวคือสถานที่เรียนต่อ (ที่คาดหวังไว้คณะแพทย์ศาสตร์) และหากเรียน ป.ตรีจบแล้วการหางานจะเป็นการยากรึเปล่าและจะมีปัญหาอะไรไหม
หวังว่าจะได้คำตอบไม่ว่าจะเป็นได้หรือไม่ก็ตาม ขอบพระคุณล่วงหน้า
--125.27.47.236 12:02, 5 ธันวาคม 2554 (ICT)
# จบ กศน. ก็มีโอกาสเป็นแพทย์ได้ (มีทางเลือกในการเรียนหลายแบบทั้งในและต่างประเทศ)
# หางานยากหรือง่ายตอบไม่ได้ ยากหรือง่ายเป็นคำถาม :en:subjective อัตวิสัย
--taweethaも 12:59, 13 ธันวาคม 2554 (ICT)

**10 ธันวาคม วันรัฐธรรมนูญ**
ทำไมวันที่ 10 ธันวาคม รัฐบาลมีมติให้เป็นวันรัฐธรรมนูญล่ะครับ
--171.4.208.152 18:40, 12 ธันวาคม 2554 (ICT)
ที่มีมติเพราะว่าวันที่ 10 ธ.ค. ร.7 ทรงพระกรุณาโปรดเกล้าฯ พระราชทานรัฐธรรมนูญแห่งราชอาณาจักรสยาม พุทธศักราช 2475 เมื่อวันที่ 10 ธันวาคม พ.ศ. 2475 เป็นรัฐธรรมนูญถาวรฉบับแรกของประเทศไทย โดยผลของการประกาศใช้รัฐธรรมนูญฉบับใหม่นี้ให้ยกเลิกพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งประกาศใช้เมื่อวันที่ 27 มิถุนายน พ.ศ. 2475 ภายหลังการเปลี่ยนแปลงการปกครองโดยคณะราษฎรจากระบอบสมบูรณาญาสิทธิราชย์เป็นระบอบราชาธิปไตยภายใต้รัฐธรรมนูญ --lux2545 | พูดคุย  (โพสต์) 16:23, 13 ธันวาคม 2554 (ICT)

**วันรับสมัครอบรมวิชาว่าความปี2554-2555มีกี่รอบวันใดบ้าง**
อยากทราบวันรับสมัครอบรมวิชาว่าความปี2554-2555 มีกี่รอบและวันใดบ้าง...รบกวนช่วยตอบด้วยนะครับ...ขอบคุณครับ
--103.1.164.39 21:15, 12 ธันวาคม 2554 (ICT)
: กรุณาติดต่อสภาทนาย หรือ สำนักอบรมศึกษากฎหมายแห่งเนติบัณฑิตยสภา --taweethaも 12:57, 13 ธันวาคม 2554 (ICT)

**USA**
i need duagther come to usa can i do --99.187.160.110 01:24, 21 ธันวาคม 2554 (ICT)
: Tell her to get passport at consulate (สถานกงสุล) and to go for visa at embassy, and then buy her a flight ticket. --octahedron80 13:55, 21 ธันวาคม 2554 (ICT)

**การเลือกตั้งคณะอนุญาโตตุลาการวิกิพีเดียภาษาไทย**
อยากทราบว่า จะลงคะแนนอย่างไรครับ--Wzmileksir 18:22, 29 ธันวาคม 2554 (ICT)
: ไปที่ วิกิพีเดีย:การเลือกตั้งคณะอนุญาโตตุลาการ ธันวาคม 2554/เลือกผู้สมัคร อย่างไรก็ดี คุณเป็นผู้ใช้ใหม่ ยังไม่สามารถใช้สิทธิลงคะแนนครับ --octahedron80 18:25, 29 ธันวาคม 2554 (ICT)
วิกิพีเดีย:ปุจฉา-วิสัชนา/กรุ/ภาษา/ธันวาคม 2554

== Japanese**
4 (四) อ่านว่า shi หรือ yon แล้ว 7 (七) อ่านว่า shichi หรือ nana ครับ?
--Wzmileksir 20:31, 2 ธันวาคม 2554 (ICT)
 ขึ้นอยู่กับว่าเราจะอ่านตัวเลขนั้นโดยใช้เสียงแบบองหรือแบบคุนครับ ในส่วนของสี่ แบบองจะอ่านว่า shi แต่แบบคุนจะอ่านว่า yon สำหรับเจ็ด แบบองจะอ่านว่า shichi แต่แบบคุนจะอ่านว่า nana อย่างไรก็ดี มีหลักการอ่านในกรณีที่ไม่มีฟุริงะนะอยู่ด้วย ดูเพิ่มที่ คันจิ --∫G′ (∞) dx 20:43, 2 ธันวาคม 2554 (ICT)
# แล้วแต่บริบทครับ 一 ถ้าเป็นตัวเลขปกติอ่านว่า いち เมื่อเข้าสู่บริบทอื่นยังอ่านว่า hajime ได้
# แม้ในบริบทของตัวเลข ถ้าอยู่ในหลักร้อยหลักพัน หรือว่าอยู่ใน เวลา วันที่ การอ่านจะเปลี่ยนไปครับ
--taweethaも 16:25, 7 มกราคม 2555 (ICT)

**หทัยพัชญ์**
หทัยพัชญ์ แปลว่าอะไรคะ??? วานผู้รู้ช่วยตอบด้วยค่ะ --171.4.57.78 21:56, 16 ธันวาคม 2554 (ICT)- หทัย แปลว่า ใจ- พัชญ์ ไม่มีความหมาย แต่น่าจะตัดมาจาก สรรพัชญ (สรรเพชญ) แปลว่า ผู้รู้ทุกสิ่งทุกอย่าง, ผู้รู้ทั่ว
รวมกันน่าจะแปลว่า ผู้รู้จิตใจโดยทั่ว --octahedron80 14:05, 21 ธันวาคม 2554 (ICT)
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/ธันวาคม 2554

== DSLAM 1 ตัว ใช้ได้กี่เลขหมาย ครับ**
DSLAM 1 ตัว ใช้ได้กี่เลขหมาย ครับ--Aumnavy50 09:24, 1 ธันวาคม 2554 (ICT)
--Aumnavy50 09:24, 1 ธันวาคม 2554 (ICT)
: ขึ้นอยู่กับแบนด์วิดท์และนโยบายการจัดสรรเลขหมายของผู้ให้บริการนะครับ --octahedron80 21:43, 12 ธันวาคม 2554 (ICT)

**สามเหลี่ยมรูปหนึ่งมีพิกัดจุดอยู่ที่ (-7, 0), (2, 0) และ (5, 4) จะมีพื้นที่เท่าใด**
สามเหลี่ยมรูปหนึ่งมีพิกัดจุดอยู่ที่ (-7, 0), (2, 0) และ (5, 4) จะมีพื้นที่เท่าใด--101.108.164.59 10:42, 13 ธันวาคม 2554 (ICT)
กรุณาทำการบ้านด้วยตนเอง
# หาความยาวด้านทั้งสามของสามเหลี่ยมดังกล่าวโดยใช้ :en:Euclidean norm ในสองมิติที่คุณให้มา คือ 
# เอาความยาวด้านทั้งสามไปแทนค่าในสูตรพื้นที่สามเหลี่ยม (:en:Heron's formula)
--taweethaも 12:16, 13 ธันวาคม 2554 (ICT)

**ลำดับ a, b, c, d, a, b, c, d, a, b, ...ในตำแหน่งที่99จะตรงกับอักษรใด**
ลำดับ a, b, c, d, a, b, c, d, a, b, ...ในตำแหน่งที่99จะตรงกับอักษรใด--101.108.164.59 10:48, 13 ธันวาคม 2554 (ICT)
กรุณาทำการบ้านด้วยตนเอง
# แปลงตัวอักษรเป็นตัวเลขเสียก่อน
# อ่านเพิ่มเติมที่ เลขคณิตมอดุลาร์
--taweethaも 12:21, 13 ธันวาคม 2554 (ICT)
วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/ธันวาคม 2554

== ต้นสาละในพุทธประวัติ เป็นต้นไม้ชนิดไหนกันแน่**
ต้นสาละที่มีผู้รู้จักและเผยแพร่กันอยู่ ก็มีสาละอินเดีย และสาละลังกา อยากทราบว่า ต้นสาละในพุทธประวัติเป็นต้นไม้ชนิดไหน สาละอินเดีย หรือสาละลังกา และจะพิสูจน์ยืนยันได้อย่างไรว่าเป็นสาละชนิดนั้น -ขอบคุณครับ
--125.27.171.239 09:57, 8 ธันวาคม 2554 (ICT)
สาละลังกาครับ --lux2545 คุยกันดีๆ ดีกว่าไหม  เริ่มต้นชีวิตใหม่ 19:32, 23 ธันวาคม 2554 (ICT)

**จังหวัดพังงามีศูนย์อาเซียนศึกษากี่แห่ง คืออะไรบ้างครับ**
จังหวัดพังงามีศูนย์อาเซียนศึกษากี่แห่ง คือ ที่ไหรบ้างครับ
--118.172.230.188 20:03, 9 ธันวาคม 2554 (ICT)
 2 แห่ง คือ อนุบาลพังงา (ประถม) และ ดีบุกพังงาวิทยายน (มัธยม) --lux2545 คุยกันดีๆ ดีกว่าไหม  เริ่มต้นชีวิตใหม่ 19:38, 23 ธันวาคม 2554 (ICT)

**ผู้นำประเทศอาเซียน 10 ประเทศ**
ผู้นำประเทศอาเซียน 10 ประเทศ คือใครบ้างครับ ?→→→→→→→
--118.172.230.188 20:10, 9 ธันวาคม 2554 (ICT)
 โปรดอ่านแม่แบบ:ผู้นำอาเซียน --lux2545 คุยกันดีๆ ดีกว่าไหม  เริ่มต้นชีวิตใหม่ 19:28, 23 ธันวาคม 2554 (ICT)

**สาธิตเป็นโรงเรียนประจำหรือไม่**
สาธิตเป็นโรงเรียนประจำหรือไม่
--110.49.232.38 23:14, 18 ธันวาคม 2554 (ICT)
# สาธิตแห่งมหาวิทยาลัย... โดยส่วนใหญ่ไม่เป็นโรงเรียนประจำ (บางแห่งอาจมีหอพักให้นักเรียนที่อยู่ไกล)
# ไม่มีโรงเรียนชื่อสาธิต (เฉยๆ) ในประเทศไทย
--taweethaも 21:08, 26 ธันวาคม 2554 (ICT)

**กรณีที่พ่อมีชื่อที่ดินร่วมกับน้า หากพ่อเสีย คนที่จะรับมรดกต่อคือลูก ลูกจะมีสิทธิ์ทุก...**
กรณีที่พ่อมีชื่อที่ดินร่วมกับน้า หากพ่อเสีย คนที่จะรับมรดกต่อคือลูก ลูกจะมีสิทธิ์ทุกอย่างเหมือนกับพ่อหรือไม่ หรือว่าต้องย้ายออกไปหากน้าจะไล่ ขอบคุนครับ
--มิสเตอร์ป้อม 20:11, 26 ธันวาคม 2554 (ICT)
: เป็นกรณีกรรมสิทธิ์รวม (co-ownership) เจ้าของกรรมสิทธิ์รวม เรียกว่า "เจ้าของรวม" (co-owner) แต่ละคนมีสิทธิในทรัพย์สินนั้น ๆ เสมอกัน เว้นแต่ตกลงกันอย่างอื่น ดังนั้น เมื่อเจ้าของรวมคนหนึ่งตาย ทายาทซึ่งได้ที่ดินนั้นเป็นมรดก ก็เป็นเจ้าของรวมคนใหม่แทน มีสิทธิเท่ากับผู้ตาย เจ้าของรวมอีกคนจะมาไล่ไม่ได้ --Aristitleism 20:50, 26 ธันวาคม 2554 (ICT)
ถ้าเอาตามความเห็นโดยทั่วไปก็ย่อเป็นตามคำตอบข้างต้น แต่ถ้าจะเอาในรายละเอียดก็ต้องดูว่า
# ที่ดินนั้นมีเอกสารสิทธิ์ประเภทใด โฉนด น.ส. 3 ภ.บ.ท. 5 หรือ สปก. ฯลฯ มีชื่อใคร ได้มีการจดทะเบียนบรรยายส่วนไว้อย่างไร
#* มีสิ่งปลูกสร้างอยู่บนที่ดินนั้นหรือไม่ ใครเป็นเจ้าของ (ใครเป็นผู้ขออนุญาตก่อสร้าง ใครเป็นเจ้าบ้าน) (ถ้าบ้านเป็นของน้า... งานนี้ก็ยุ่ง ถ้าบ้านเป็นของพ่อ ทายาทของพ่อก็อยู่ต่อไป)
#* ทายาทของพ่อที่อยู่มาก่อนหน้านี้ รับรู้ว่าบ้านและที่ดินเป็นของพ่อและน้าหรือไม่และอยู่ในฐานะผู้อาศัยหรือไม่ หรือรู้ว่าเป็นของพ่อและน้า แต่ยึดถืออยู่เอาประหนึ่งเป็นเจ้าของ (ครอบครองปรปักษ์)
#* ได้มีการจดทะเบียนสิทธิืเก็บกินไว้ให้กับใครบ้างหรือเปล่า
# ผู้ตายได้ทำพินัยกรรมไว้หรือไม่
#* หากทำ ใครเป็นทายาทโดยพินัยกรรม ผู้นั้นก็รับมรดกไปตามความประสงค์ของผู้ตาย
#* หากไม่ทำ ผู้ตายและภรรยา จดทะเบียนสมรสหรือไม่ หากจด จดเมื่อใด (จดก่อนหรือหลังการได้มาของบ้าน/ที่ดินดังกล่า จดก่อนหรือหลังคลอดบุตร) และภรรยายังมีชีวิตอยู่หรือไม่ - ดูเรื่องสินสมรส
#** หากไม่จด ได้จดทะเบียนรับรองบุตรหรือไม่ ? บิดามารดาของผู้ตายยังมีชีวิตอยู่หรือไม่ (ให้ดูลำดับทายาทโดยธรรมตาม ปพพ.)
#*** หากไม่จดทะเบียนสมรส และไม่จดทะเบียนรับรองบุตร งานนี้มีความเสี่ยง...
--taweethaも 21:22, 26 ธันวาคม 2554 (ICT)
วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/มีนาคม 2555

== ถนนเส้นใดสร้างขึ้นในสมัยรัชกาลที่4**
ถนนเส้นใดสร้างขึ้นในสมัยรัชกาลที่4 --118.174.123.131 15:06, 9 มีนาคม 2555 (ICT)
: ถนนเจริญกรุง บำรุงเมือง เพื่องนคร และ ถนนสีลมครับ --Supasate (พูดคุย) 09:48, 10 มีนาคม 2555 (ICT)

**ชื่อมุสลิมของ พระเจ้าอเล็กซานเดอร์มหาราช คือ????**
ชื่อมุสลิม หรือ ชื่ออาหรับ ของ พระเจ้าอเล็กซานเดอร์มหาราช (^_^)
What is a Arabian name of King Alexsander--118.174.44.122 15:51, 17 มีนาคม 2555 (ICT)
เข้าไปดูในบทความพระเจ้าอเล็กซานเดอร์มหาราช จะเห็นว่ามีบทความ วกพด. เรื่องนี้ในหลายภาษาทีเดียวครับ (ที่หัวข้อ "ภาษาอื่น" ในแถบเมนูด้านซ้ายมือ) สำหรับวิกิพีเดียภาษาอาหรับเขาจะใช้ชื่อบทความนั้นว่า الإسكندر الأكبر
--L0V3Kr1TT4Y4 15:21, 2 เมษายน 2555 (ICT)

**รายละเอียดที่ UN กำหนดให้พุทธนิกายเถรวาทคือนิกายเดียวกันกับนิกายหินยาน**
อยากทราบรายละเอียดที่ UN มีประกาศให้พุทธศาสนานิกายเถรวาทคือนิกายเดียวกันกับ นิกายหินยาน ว่ามีขึ้นเมื่อใด มีรายละเอียดอย่างไรบ้าง
--61.91.203.165 16:30, 19 มีนาคม 2555 (ICT)

**จงอธิบายสาเหตุสำคัญที่ทำให้การสื่อสารไม่ประสบผลสำเร็จตามที่ได้กำหนดไว้**
จงอธิบายสาเหตุสำคัญที่ทำให้การสื่อสารไม่ประสบผลสำเร็จตามที่ได้กำหนดไว้
--61.19.67.45 00:16, 29 มีนาคม 2555 (ICT)
: ไม่ประสบผลสำเร็จ เพราะว่ามิได้อ่านและปฏิบัติตามคำแนะนำเกี่ยวกับการถามคำถามในวิกิพีเดีย... โดยเฉพาะข้อที่ว่า ทำการบ้านด้วยตนเอง --taweethaも (พูดคุย) 19:54, 29 มีนาคม 2555 (ICT)
: ลองเซิร์ชกูเกิลหาดูเรื่อง "การสื่อสารที่ด้อยประสิทธิภาพ" ครับ มีปัจจัยหลายอย่างที่ทำให้การสื่อสารไม่ประสบผลสำเร็จ เช่น ความเข้าใจของผู้พูดกับผู้ฟังนั้นไม่ตรงกัน หรือผู้ฟังกำลังปวดหัว หรือง่วงนอน จึงไม่สามารถรับฟังได้ทั้งหมดในทันที หรือต้องการให้พูดซ้ำ เป็นต้น. --L0V3Kr1TT4Y4 15:08, 2 เมษายน 2555 (ICT)
: โดยหลักแล้ว การสื่อสารที่ไม่ประสบผล เป็นเพราะมีสิ่งรบกวน ทำให้ได้รับสารไม่ตรง หรือไม่ได้รับสารเลย ครับ --浓宝努 11:00, 13 เมษายน 2555 (ICT)
เขตเศรษฐกิจจำเพาะท่าแขก

เขตเศรษฐกิจจำเพาะท่าแขก (ເຂດເສດຖະກິດສະເພາະທ່າແຂກ; Thakhek specific economic zone "TSEZ") ตั้งอยู่บริเวณใกล้สะพานมิตรภาพ 3 (นครพนม-คำม่วน) ชื่งมีเนื้อที่ 1,035 ha หรือ 6,468.75 ไร่  โครงการนี้จะสามารถรองรับการลงทุนทั้งนิติบุคคล  ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย ที่ประกอบด้วยสำนักงาน องค์กร ระบบสาธารณสุข การค้า โรงแรม ศูนย์ประชุม ที่พัก โลจิสติกส์ และ การบริการต่างๆ
หมวดหมู่:ประเทศลาว
วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/เมษายน 2555

== มะม่วง ทำไม ไม่เรียกตามสีว่ามะเหลือง ตามสีของผล**
มะม่วง ทำไม ไม่เรียกตามสีว่ามะเหลือง--101.109.149.171 09:48, 9 เมษายน 2555 (ICT)
ผลสุกของมะม่วงมีสีเหลือก็จริง แต่ผลดิบมีสีเขียว (และบางทีก็มีสีอมม่วง) ผลไม้อื่นที่ผลดิบมีสีเขียวและผลสุกมีสีเหลืองก็มีอีกมากมาย การเรียกชื่อน่าจะมาจากลักษณะเฉพาะที่ต่างออกไปจากผลไม้อื่นๆ อนึ่งผลไม้ในตระกูล มะ- เดิมเรียกว่า หมาก- แล้วกร่อนเสียงลงมา --taweethaも (พูดคุย) 10:48, 13 เมษายน 2555 (ICT)
หมากม่วงเป็นคำไทยโบราณสมัยสุโขทัย ปรากฏในศิลาจารึกหลักที่ 1 ที่มาของคำนี้มีสมมติฐานสามอย่าง
# เลียนมาจากภาษามลายูว่า manga (มลายู manga ---> ทมิฬ mangai ---> โปรตุเกส manga ---> อังกฤษ mango) ซึ่งต้องออกเสียงว่า หมากมางกา แต่ออกเสียงยาก คนไทยจึงออกเสียงเป็น หมากม่วง
# คนโบราณเรียกมะม่วง เพราะใบอ่อนของมะม่วงป่ามีสีม่วง ดังปรากฏใน กาพย์ห่อโคลงนิราศธารโศก ของเจ้าฟ้ากุ้ง
# มะม่วงมีถิ่นกำเนิดจากอินเดีย มะม่วงที่มาจากอินเดียต้นแรก ๆ ให้ผลสีม่วง คนไทยจึงเรียกว่า หมากม่วง
--浓宝努 10:58, 13 เมษายน 2555 (ICT)

**อยากทราบจำนวนผู้มีสิทธิเลือกตั้ง ส.ส. เขตเขื่องใน (เขต๓)**
--110.49.226.112 11:10, 11 เมษายน 2555 (ICT)
: กรุณาติดต่อ คณะกรรมการการเลือกตั้ง --taweethaも (พูดคุย) 10:46, 13 เมษายน 2555 (ICT)

**วันภาษาไทยแห่งชาติ**
วันภาษาไทยแห่งชาติจัดขึ้นปีแรก พ.ศ. อะไร --61.19.67.132 18:06, 19 เมษายน 2555 (ICT)
จากบทความดังกล่าว ระบุว่า คณะรัฐมนตรีได้มีมติเมื่อวันอังคารที่ 13 กรกฎาคม 2542 เห็นชอบให้วันที่ 29 กรกฎาคม ของทุกปีเป็นวันภาษาไทยแห่งชาติ -- รัฐบาลได้ประกาศให้วันนี้เป็นวันสำคัญ ตั้งแต่ พ.ศ. 2542 -- 202.28.35.247 19:39, 19 เมษายน 2555 (ICT)
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/มีนาคม 2555

== กลีบดอกไม้มาจากไหน**
กลีบดอกไม้มาจากไหนคะ --110.168.193.175 15:25, 2 มีนาคม 2555 (ICT)
: :en:petal และ :en:sepal ส่วนใหญ่เปลี่ยนแปลงมาจากใบ... ตัวอย่างเช่น  เฟื่องฟ้า --taweethaも (พูดคุย) 11:00, 10 มีนาคม 2555 (ICT)
ส่วนที่เห็นเป็นสีๆของเฟื่องฟ้า ไม่ใช้กลับดอก แต่เป็นริ้วประดับ กลีบดอกจะเป็นหลอดอยู่ข้างใน ส่วนกลีบดอกของพืชมีดอกวิวัฒนาการมาจากใบที่สร้างสปอร์ของพืชชั้นต่ำ--Saeng Petchchai (พูดคุย) 12:54, 25 พฤษภาคม 2555 (ICT)

**CCleaner**
มันมีหลักการทำงานอย่างไรหรอครับ --180.180.50.222 19:59, 3 มีนาคม 2555 (ICT)
:CCleaner เป็นซอฟต์แวร์กรรมสิทธิ์ (proprietary software) ขั้นตอนวิธีการทำงานจึงถือเป็นความลับทางการค้า ไม่มีการเปิดเผย จึงไม่สามารถทราบการทำงานได้ครับ --octahedron80 13:50, 12 มีนาคม 2555 (ICT)
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/เมษายน 2555

== ปลาแซลมอนวางไข่แล้วทำไมถึงตาย**
ปลาแซลมอนวางไข่แล้วทำไมถึงตาย
--180.183.188.135 23:18, 16 เมษายน 2555 (ICT)

**ศึกษาพฤติกรรมการบริโภคเครื่องดื่มแอลกอฮอล์**
ศึกษาพฤติกรรมการบริโภคเครื่องดื่มที่มีส่วนผสมแอลกอฮอล์ของอาสาสมัครสาธารณสุขในเขตรับผิดชอบของโรงพยาบาลส่งเสริมสุขภาพตำบลกุดจาน ตำบลแพด สำนักงานสาธารณสุขอำเภอคำตากล้า จังหวัดสกลนคร ขอรบกวนแปลเป็นภาษาอังกฤษให้ด้วยค่ะ เพื่อใช้เป็นหัวข้อในงานวิจัย ขอบพระคุณค่ะ--1.1.157.224 11:27, 19 เมษายน 2555 (ICT)
: ขออภัยครับ วิกิพีเดียไม่ใช่บริการแปลภาษา นอกจากนี้วิกิพีเดียก็ไม่มีข้อมูลต้นฉบับดังกล่าวด้วย --浓宝努 12:47, 19 เมษายน 2555 (ICT)

**สิ่งมีชีวิตจำเป็นต้องเป็นสารประกอบไฮโดรคาบอนหรือไม่?**
สิ่งมีชีวิตจำเป็นต้องเป็นสารประกอบไฮโดรคาบอนหรือไม่????14.207.232.62
: ไม่จำเป็น ดูนิยามของสิ่งมีชีวิตได้ที่ :en:Organism และ :en:Life- นิยามอย่างแคบ: ประกอบด้วยเซลล์และผลิตภัณฑ์ของเซลล์- นิยามอย่างกว้าง: ต้องการอาหาร สืบพันธุ์ มีการเจริญเติบโต และตอบสนองต่อสิ่งเร้า ฯลฯ
ไม่มีข้อใดระบุว่าต้องเกิดจากสารประกอบไฮโดรคาร์บอน
อย่างไรก็ดี การที่คาร์บอนมีสารประกอบมากมายและเป็นองค์ประกอบสำคัญของสิ่งมีชีวิตเป็นผลมาจากสมบัติ :en:Catenation ซึ่งจำเพาะต่อธาตุนี้เท่านั้น ธาตุอื่นเช่น sulphur, silicon, germanium, arsenic, bismuth อาจแสดงสมบัติดังกล่าวได้บ้าง แต่ไม่ดีเท่าคาร์บอน
# ปัจจุบันยังไม่พบสิ่งมีชีวิตใดบนโลกที่ไม่มีสารประกอบไฮโดรคาร์บอน
# เรื่องสิ่งมีชีวิตนอกโลก ยังเป็นที่ถกเถียงกันอยู่
--taweethaも (พูดคุย) 08:32, 28 เมษายน 2555 (ICT)
ดีเอ็นเอเป็นองค์ประกอบพื้นฐานของสิ่งมีชีวิตทุกชนิด (ไม่เว้นแม้กระทั่งไวรัสที่ไม่ใช่เซลล์) ดีเอ็นเอนี้เป็นสารประกอบไฮโดรคาร์บอนชนิดหนึ่ง ดังนั้นสิ่งมีชีวิตทุกชนิด (บนโลก) จึงมีส่วนประกอบของไฮโดรคาร์บอน อย่างไรก็ดี การสรุปนี้จะผิดก็ต่อเมื่อ ค้นพบสิ่งมีชีวิตอย่างอื่นที่ไม่มีสารประกอบไฮโดรคาร์บอน (หรือพูดอีกนัยหนึ่งคือ ไม่มีดีเอ็นเอ) ซึ่งปัจจุบันยังไม่พบ --浓宝努 22:12, 1 พฤษภาคม 2555 (ICT)